Държавен вестник, бр. 63, 2025 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  63
което е създадена арбитражната институция, 
или от пълномощник с изрично пълномощно.
(2) Заявление за вписване на арбитраж по 
чл. 4, ал. 1, т. 2 и ал. 2 се подава от председа­
теля на арбитражния състав по конкретното 
дело в 7-дневен срок от формирането му.
(3) Заявление за вписване по чл. 6б, ал. 2 
се подава от лицата по ал. 1.
(4) Заявление за вписване на промени на 
обстоятелства по чл. 6б, ал. 1, 2 и 3 се пода­
ва в 7-дневен срок от настъпването им. По 
отношение на това заявление се прилагат 
съответно правилата относно заявлението 
за първоначално вписване на обстоятелства.
(5) Документите, които се прилагат към 
заявлението, се уреждат в наредбата по 
чл. 6а, ал. 5. С нея се приемат и образци на 
декларации и други документи, необходими 
за вписването.
Чл. 6г. (1) Министърът на правосъдието 
се произнася по заявлението за вписване в 
7-дневен срок с мотивирано решение. Когато 
не са спазени изискванията по чл. 4, 6б или 
чл. 6в и пропуските не бъдат отстранени в 
7-дневен срок, министърът на правосъдието 
мотивирано отказва вписването. Отказ може 
да бъде постановен и когато по отношение 
на арбитража, чието вписване е заявено, са 
налице фактите и обстоятелствата по чл. 52, 
ал. 6 или чл. 53. Арбитраж, заличен на ос­
нование чл. 6д, ал. 1, т. 3, не може да бъде 
вписан отново.
(2) Отказът подлежи на обжалване по реда 
на Административнопроцесуалния кодекс.
Чл. 6д. (1) Арбитражна институция се за­
личава от Регистъра по ал. 1:
1. по искане на представляващия юридиче­
ското лице, към което е създадена; искането 
може да бъде подадено и от пълномощник 
с изрично пълномощно с нотариално удос­
товеряване на подписа на упълномощителя;
2. при прекратяване на юридическото 
лице, към което е създадена арбитражната 
институция;
3. в случаите по чл. 52, ал. 6.
(2) В случаите по ал. 1 висящите арбитраж­
ни производства се довършват от арбитражен 
състав, образуван съобразно приложимите за 
това правила при започване на производството.
(3) Архивът на заличената арбитражна 
институция се предава на Министерството 
на правосъдието.“
§ 6. В чл. 7 се правят следните изменения 
и допълнения:
1. В ал. 2 думите „или други средства за 
съобщения“ се заменят с „електронни съоб­
щения или други средства за комуникация“.
2. Алинея 3 се изменя така:
„(3) Смята се, че има арбитражно споразу­
мение и когато ответникът писмено или със 
заявление, отбелязано в протокола на арбит­
ражното заседание, приеме спорът да бъде 
разгледан от арбитража, както и ако предяви 
насрещен иск или възражение за прихваща­
не. Същото се приема, когато ответникът 
участва в арбитражното производство чрез 
депозиране на писмен отговор, представяне 
на доказателства или явяване в арбитражно 
заседание, без да оспорва компетентността 
на арбитража.“
3. Създава се ал. 4:
„(4) Алинея 3, изречение второ не се при­
лага, когато ответникът е физическо лице, 
с изключение на лицето, което е страна по 
спора в качеството му на едноличен търго­
вец, предприемач, съдружник или акционер, 
управител или член на управителен орган 
на дружество или прокурист, както и което 
се е задължило или е дало обезпечение за 
задължение на търговец или предприемач, 
което е предмет на спора.“
§ 7. В чл. 11 се правят следните изменения 
и допълнения:
1. Алинея 2 се изменя така:
„(2) Арбитър може да бъде и лице, което 
не е гражданин на Република България, ако 
правилникът на съответната арбитражна 
институция позволява това, както и когато е 
арбитър към чуждестранна арбитражна инсти­
туция или е арбитър по спор по чл. 4, ал. 2.“
2. Създава се нова ал. 3:
„(3) В случай че правилникът на съответната 
арбитражна институция позволява това, за 
арбитър може да бъде посочено и лице, което 
не е включено в списъка на арбитражната 
институция, ако отговаря на изискванията 
по ал. 4.“
3. Досегашната ал. 3 става ал. 4 и се из­
меня така:
„(4) Арбитър може да бъде дееспособен 
пълнолетен гражданин, който:
1. не е осъждан за умишлено престъпление 
от общ характер независимо от реабилита­
цията;
2. има висше образование;
3. има най-малко 8 години професионален 
стаж;
4. не е лишен от правото да упражнява 
определена професия или дейност или да 
заема определена длъжност;
5. не е в производство по несъстоятелност, 
не е невъзстановен в правата си несъстоятелен 
или не е осъждан за банкрут;
6. притежава високи морални качества и 
професионализъм.“
4. Създават се ал. 5 и 6:
„(5) Изискванията по ал. 4 не се прила­
гат за арбитри към постоянна арбитражна 
институция със седалище извън територията 
на Република България, при разглеждане на